ISANDA LAUAS
Tere tulemast saatesse!
Minu nimi on Martti Ojares
ja mu tänane külaline on Juuso Koponen.
Tere tulemast! - Tänan!
Sa sündisid ja käisis koolis Tuusulas. Millises peres sa sündisid?
Sündisin esiklapsena.
Siis tuli 2 nooremat venda ja noorem õde.
Ma olen meie pere vanim laps.
Samas kohas käisid ka koolis.
Milline su kooliaeg oli?
Palju räägitakse koolikiusamisest. Kas kogesid ka midagi sellist?
Sellist asja polnud.
Olin oma klassis pigem selline juhtiv figuur.
Kui keegi tahtis kiusata, astusin vastu.
Selline tagasiside oli õpetajatelt ja lastevanematelt.
Mäletan siiski, et see oli hea aeg.
Algkoolis mängisime sõpradega jalgpalli ja muid mänge,
nii et see oli igati tore aeg.
Kas ka see mõjutas positiivselt,
et puutusid 6-aastaselt esimest korda kokku
taevalike asjadega?
Võis küll mõjutada.
Mu vanemad on pärit usklikest peredest,
nii et usk on olnud alati esiplaanil.
Mäletan, kui olin umbes 6-8-aastane, siis olin vanematega abielulaagris.
Samas korraldati laagri kõrval ka pühapäevakooli.
Lapsed olid laagri ajal seal.
Mäletan, et pühapäevakooli õpetaja rääkis kord,
kuidas Luuka evangeeliumis on koht,
kus Püha Vaim langes tuvi kombel Jeesuse peale.
Jumal ütles: "See on mu armas poeg, kellest mul on hea meel."
Väiksena kogesin Jumala armastust ja seda kirjakohta omal moel.
Kuid eks Jumal näeb meidki armsana Jeesuse kaudu ja Jeesuses.
Väikese poisina ei osanud ma selle üle suurt mõtiskleda.
Mäletan vaid seda, kui õpetaja ütles:
"Kui keegi soovib anda oma elu Jeesusele,
siis ta võib jääda peale pühapäevakooli ootama
ja palvetama.
Mõtlesin, et peaksin jääma, aga ei jäänud.
Mõtlesin, et lähen ära; et sinna ma ei jää!
Aga siis mõtlesin, et oleks ikka hea olla Jumalaga ühenduses.
Olla lepitatud Temaga ja kogeda Tema armastust.
Samal suvel, mõni päev hiljem, lahkusime laagrist
ja olime vanematega Heinävesil.
Olime isa kodukohas.
Seal võtsin vanematega jututeema üles,
öeldes, et mu südant painab ja et võiks palvetada.
Vanemad ütlesid, et seal võib ju palvetada.
Nii me siis palvetasime ülakorrusel enne magama minekut
ja ma andsin oma elu esimest korda Jumalale.
Põhjus, miks küsisin su käest koolikiusamise kohta, oli selles,
et sa oled olnud just see tüüp, kes on selliseid algatusi summutanud.
Nii et saades 6-aastaselt jumaliku puudutuse osaliseks,
said Tema armastus ja vägi sinu läbi nähtavaks ka koolis.
Võimalik tõesti.
Ei saaks öelda, et ma nüüd kogu elu oleks üdini puhas olnud,
kuid püüe headuse poole on ikka olnud olemas.
Nii nagu tahe näha Jumala kutsumuses sedagi,
et võime teha head siin maailmas.
Mitmel korral on heategu jäänud tegemata
just julguse puudumise tõttu.
Tänapäeval õpetatakse lastele evolutsiooni ja muud sellist.
Neil pole samasugust aaret, mille sina said 6-aastaselt.
Siin ongi näha, et vägivald koolis
ja käitumisraskustega õpilased, kes õpetajatele raskusi valmistavad -
et nende hulk on kasvanud.
Kahjuks tõesti.
Ütlen seda oma kogemuste põhjal,
et see, mida inimestesse väikesena pannakse,
see tuleb temast ka välja.
Vanemad saavad selles loos üha enam mõjutada.
On väga tähtis, mida väikese inimese sisse külvatakse
Hüppame nüüd su 6-eluaastast 10 aastat edasi.
Sa olid 16.
See oli sul su täisea peale mõeldes tõsine periood.
Oli aasta 1997. Olin siis 16.
Need olid nooruse mässu aastad. Ei teadnud, kus suunas liikuda.
Kuid siis sai mu onu usklikuks.
Ta tuli Ameerika reisilt tagasi ja palvetas.
Ta tuli meile koju ja palvetas mu vanemate eest.
Juhtusin olema kodus ja ta palvetas ka minu eest.
Jumal puudutas mind ja andis märku, kus suunas mu elu liikuma hakkab.
Mu onu läks 2 nädala pärast Aafrikasse
kohtama oma venda, mu teist onu.
Ta oli Tansaanias oma perega misjonitööl.
Onu ja vanemad nägid, et ma olin saanud puudutatud.
Onu palus mind paari nädalase etteteatamisega
Aafrikasse kaasa.
Vanemad saatsidki mu reisile ja mul oli tore reis koos onuga.
Elasime reisil Keeniast Tansaaniasse ühe misjonilenduri peres Nairobis.
Me lendasime misjonäride lennukiga.
Siis saingi teada, et on olemas misjonilendurid
ja see teema tõusis mul 16-aastasena südamesse.
Üks su onudest oli Leino Hassinen?
Leino oli mu vanaisa.
Ta on mitmetele vaatajatele tuttav selle koha pealt,
et ta on mõjutanud ingeri-soomlasi.
Ta oli ingeri-soome kiriku esimene piiskop
peale Nõukogude Liidu lagunemist.
Ta mõjutas palju. Seal on asi palju edasi läinud.
Kuid sellest, millest sa rääkisid, tekkis sul säde lenduri tööks?
Jah. See seeme külvati juba 16-aastaselt mu sisse
ja see ei andnud mulle enam rahu.
Kui sa üliõpilaseks said, siis see säde aktiveerus veelgi.
Jaa. Käisin küll veel peale gümnaasiumi sõjaväes
ja siis pidi hakkama mõtlema, kuhu suunas oma eluga edasi minna.
Kas töötada, õppida või teha midagi muud?
See kutse aktiveerus selles võtmes.
Misjonilenduriks hakkamise juures on kaks asja.
Vaimulik sisu - otsekui Piiblikooli näol
ja lisaks pead sa hankima igasugused load.
Siin oli üsna palju asju. Kuidas sa nendega hakkama said?
Oli palju tegemist ja palju asju tuli teha oma kuludega.
Lendurikoolitus, misjonikoolitus.
Oli vaja luua ka toetajate võrgustik,
kes maksaksid sulle palka ja toetaksid palves.
Ameerikas sain profilenduri paberid.
Soomes alustasin harrastuslendurina, kuid USA-s läbisin profilenduri õppe.
Tagasi tulles osalesin vabakirikute töötegijate koolitusel
Hankos, Santalas Soome Teoloogilises Koolis.
Alguses toetasid mind 6 kogudust.
Seejärel juba 10 kogudust, kus me külas käisime.
See ettevalmistusaeg oli 4 aastat.
Su Ameerika lennuluba tuleb veel Euroopa jaoks kohandada.
Ka sellega seoses on palju tööd ning kulutusi.
Jah.
Olin misjonilenduritega 5 aastat misjonitööl Tansaanias ja Mongoolias.
Kui tagasi tulin, oli mul Ameerika lennuluba.
Kohandasin selle Euroopa nõuetele nii,
et saan töötada Soomes
ja hetkel teengi seda Helsingis ühes lennuettevõttes.
Samas aga olen endiselt ka misjonilendur.
Vastutan Soomes tööle võtmiste ja misjonitöö koordineerimise eest.
Kuidas su töö misjonilendurina Aafrikas
praktiliselt välja nägi?
Selles on ju palju üksikasju. Kas oli ka palju ohtlikke momente?
No igasugu meeletuid asju toimub igapäevaselt.
Tänapäeva töö lennufirmas on huvitav.
Misjonilendudel näeb muresid ja rõõme.
Seal saab teisi aidata ja seal saab kohe vahetu tagasiside.
Misjonilendurid toetavad evangeeliumi levikut,
lennates kohtadesse, kuhu on halvad lennuühendused.
Evangeelium ja muu abi peab jõudma nende inimesteni.
Lennuk võib olla selles olukorras parim vahend inimesteni jõudmiseks.
Palju on lende haigetega ja ka kiirabilende.
Lendasime väikelennukiga Cessna Caravan, kus on 14 kohta.
Lendasime sellega Mongoolias ja Aafrikas.
Nendes kohtades püüti ehitada üles Jumalariiki.
Kui on vaja teha hädaabi reise ja ilm on halb,
siis milliseid riske oled pidanud võtma?
Kas on olnud ka ohtlikke olukordi?
Lendama minnes kaasnevad alati riskid.
Kui ei taha riskida, siis istu kodus!
Kuid lisaks sellele,
et misjonilendude tegemine on ühtpidi vaimulik töö,
on see samas ka väga professionaalne töö.
Ehk siis käsiraamatud, mille järgi me lennukit juhime,
vastavad Euroopa direktiividele,
kuigi lendame näiteks Aafrikas või Mongoolias.
Ehk siis püüame tagada seal samasuguse turvataseme
nagu Soomes lendama minnes.
Katastroofilisi ohuolukordi pole olnud.
Küll aga palju lende haigetega, halbu teekondi ja liivatorme, torme.
Oli ka jäätumisi. Mongoolias on jäätumine probleem.
Lennatakse survestamata lennukiga ja just 0 kraadi piirimail.
Temperatuur vaheldub plussi ja miinuse vahel
ja kui õhus on niiskust, siis...
Mongoolia on üldiselt kuiv maa,
aga kui juhtub olema natuke niiskem ilm,
siis lennatakse just nendes kohtades, kus jääd on rohkem.
Seda tüüpi lennukitega, mis on survestamata,
ei saa minna palju ülespoole, kus jäätumine lõppeks.
Ja mägede rohkuse tõttu ei saa ka minna liiga madalale.
Jäätumine oli probleem,
mis raskendas kõige enam otsuse tegemist.
Püüame teha sellise otsuse, mis ei viiks meid keerulisse olukorda.
Kas selle tiibadele ei annaks panna mingit jäätumisvastast vedelikku
nagu reisilennukitel?
Seda ka.
Aga see aitab ainult mõne minuti lennu alguses.
Väike survestamata lennuk
peab lendama kogu tee jäätuvas keskkonnas nagu reisilennuk,
mis on survestatud ja mis lendab sellest alast palju kõrgemal.
Sel juhul need jäätumisvastased vedelikud ei aita.
Kas Mongoolias on lennujuhtimispunkte,
kust võiks saada mingit abi?
Seal on lennujuhtimise organisatsioon
Kogu Mongoolia lennundus on huvitav asi.
See on üles ehitatud Nõukogude Liidu toel.
Sellest taheti teha näidisriiki,
kus karjakasvatuse perioodist hüpatakse otse sotsialistlikku perioodi,
jättes vahele kapitalistliku perioodi.
Nõukogude Liit toetas Mongoolia lennundust väga palju.
Nii nagu Nõukogude Liidus lennati koha peal tehtud lennukitega -
pikemaid reise suuremate ja lühemaid reise väiksematega,
nii ka Mongoolias.
Lühemaid reise lennati "Antonov 2" kahetasandilise lennukiga
Lennundusel on Mongoolias pikad traditsioonid.
Nõukogude Liidu lagunemisega sai lõpu ka Mongoolia lennundus.
Püüdsime misjonilenduritena
Mongoolia lennunduskultuuri arendada.
Mongoolia on suur maa ja seal on pikad vahemaad.
Lennundusel on selles ühiskonnas tähtis koht.
Lennunduse VHF raadios räägitakse mongoolia keelt.
Õppisin keeltekoolis 5 kuud iga päev mongoolia keelt,
et olla võimeline raadio teel suhtlema.
Kasvõi nii palju,
et öelda mongoolia keeles: "Lennuks valmis."
Mongoolia ametnikelt pidi saama loa, et võib lennata ilma tõlgita.
Alguses lendasin koos mongoolia tõlgiga.
Hiljem, kui olin vajalikus mahus keelt õppinud,
lendasin juba ise.
Seal siis ei räägita inglise keelt nagu kõikjal mujal?
Ei. Inglise keele oskus suudetakse tagada
pealinna Ulan-Batari lennuväljal.
Sinna saabub palju rahvusvahelisi lende.
Aga maapiirkondades inglise keelt pole.
Üldiselt tuli Mongoolias lennates rääkida raadios mongoolia keelt.
Kuidas toimub seal sarnaste lennukite hooldus?
Kas nende Venemaal valmistatud lennukite hooldus on kenasti paigas?
Cessna Caravan on täitsa asjakohane lennuk
ja meil on lääne tasemel hooldaja.
Tihti on seal insenerid Ameerikast.
Ka kohalikke mongoole koolitati hooldustöödeks.
Meie hooldusel probleeme polnud,
aga nõukogude päritolu lennukipargi hoolduse kohta
andmed puuduvad.
Oled nüüdseks misjonilendudelt ära tulnud
ja lendad kaubalennukite peal.
Paar aastat tagasi lendasid Türgi ja Lähis-Ida aladel.
See on moslemimaailm, kus Süürias on 6 aastat kestnud sõda.
Mis vahe on lendamisel selles piirkonnas
lendamisega Euroopas?
Suur vahe on tegevuskultuuris.
Kristlastel on oma tegevuskultuur, mis on ka meil, misjonilenduritel.
Elasin 15 kuud Istanbulis.
Olin seal ilmalikul tööl - kiirabi lendudel.
Me lendasime palju.
Käisime Lähis-Idas. Iraagis käisime mitu korda.
Käisime ka Kasahstanis, Euroopas, Moskvas, Pariisis.
Käisime ka Türgi idaosas, kus oli 2014-2015. a. rahutu piirkond.
See oli huvitav periood.
Lendamine oli seal kandis huvitav.
Istanbul oli strateegiliselt hea koht kiirabi lendude jaoks,
sest seal piirkonnas on palju kriisialasid.
Väikesest kiirabilennufirmast oli arendatud üsna suur lennufirma.
Islamimaailm avaldab aga mõju ka kogu sealsele juhtimissüsteemile.
Raske oli see, et kellegi sõna ei saanud usaldada.
Tihti põrkasin kokku organisatsioonisisese kultuuriga,
kus oli tunne, et ei tea üldse, mis toimub,
kuna juhtide juttu ei saanud usaldada.
Hooldustegevuses oli sama.
Lennunduses tuleks kõike teha käsiraamatu järgi,
aga Istanbulis seda ei juhtunud.
Jeesus ütles: "Mina olen tee, tõde ja elu."
Sealses religioonis aga see ei toimi.
Kindlasti on Jeesus tee, tõde ja elu.
Rääkisin sellest ka oma töökaaslastega.
Osad neist olid rohkem, osad vähem ilmalikud või moslemid.
Meil olid huvitavad vestlused,
sest nad teavad väga palju Piibli patriarhhidest
ja muudest Piibli isikutest.
Need vestlused jäid aga ebamäärasele tasemele selles osas,
et igakord polnud selge, mida täpsemalt siis öelda,
või kes või mis on selle vestluse sõnum?
Piiblil põhinev ristiusk on väga selge.
Seda eriti veel siis, kui sööbida Piiblisse sügavamalt.
Kui omada lihtsalt mingeid mõtteid Piibli kohta,
ilma ise seda lähemalt uurimata,
siis see võib tuua kaasa üsna pessimistlikke, negatiivseid
või segaseid arusaamu Piibli kohta.
Kui aga lugeda Piiblit algusest lõpuni, kogu tervikuna,
siis seda saab tõlgendada selle tõega, mida elus näeme
ja minu meelest on tegu vägagi veenva raamatuga.
Sa oled õhust näinud seda maailma Aafrikas, Aasias, Mongoolias, USA-s
ja nüüd ka Euroopas.
Oletame, et lendur lendab ja lennu ajal on aeg,
kus lendur mõtleb igasuguseid mõtteid,
siis milliseid mõtteid see tekitab,
kui ta vaatab ülevalt seda maakera
ja seda, millised inimesed igal pool on.
Mõtleb neist ususilmadega.
Lennu ajal on tõesti aega mõelda.
Üldiselt on lennu ajal kaks kriitilist etappi.
Esiteks õhku tõusmine ja teiseks maandumine.
Nende vahel on selline rahulikum aeg, kus saab omi mõtteid mõlgutada.
Üks asi, millele alati mõtleme - eriti, kui ilm pole kõige parem,
on see, kuidas see lend lõppeb?
See nõuab usku ja usaldust, et jõuame ikka turvaliselt sihtkohta.
Ja samas võib seda võtta ka kui elulise metafoorina.
Teiseks aga siis muidugi need ilusad maastikud.
Kui küsida, mis on lenduri töös parim,
siis vastuseks olekski ilusad maastikud.
Kõige selle kohal lennates saab imetleda kogu loodu ilu.
Samas muidugi ka see, et see aitab näha asju õige nurga alt.
Et kui mul on näiteks suuremaid või väiksemaid probleeme,
siis üks väike inimene kuskil kaugel isegi ei näe seda,
kui mõelda kogu selle maailma suurusele,
mille Jumal on loonud.
Või kui näiteks kuskil on näljahäda, mis võib olla ka suurel maa-alal
nagu näiteks Nõukogude Liidus, mis on suur territoorium,
siis need on suured probleemid.
Ja kui see probleem on nii suur, et see on nähtav juba ülevalt õhust,
siis see tõesti on suur probleem ja selle osas tuleks midagi ära teha.
Sealt õhust näeb kindlasti sedagi, kui väike on Soome maa ja rahvas.
- Jah.
Seda eriti polegi.
Samas, kui oleme siin maa peal, siis tundub, et meid on üsna palju.
- Jah.
- Kui ülevalt vaadata, siis näeme, kui palju on Soomes metsa.
Millised on su unistused?
Sa oled veel noor mees ja teed neid misjonilende,
värvates samas ka teisi noori tööle, neid ette valmistades.
Räägi sellest lähemalt.
Jah, eks vanust tule koguaeg juurde, kuid noored on tublid.
Ennekõike olen tänulik selle eest, et saan olla Soomes.
Saan töötada koos soomlastega ja näha Soome ühiskonda
peale seda, kui olen aastaid olnud välismaal.
Ma väärtustan seda väga.
Soome rahvas on tore rahvas
ja mul on eesõigus nende sekka kuuluda.
Meil on teatud ülesanne siin Põhjala metsades.
See on tähtis ülesanne.
Nagu igal teisel rahval.
Jah, mul on omad unistused.
Ma pole veel abielus,
kuid oleks tore, kui oleksin ja mul oleks oma pere.
Aga usun, et see asi on Jumala kätes.
Arvan, et tuleb veel päev,
kui hakkan uuesti misjonilendudel lendama.
Praegu on mu unistuste töö värvata tööle uusi lendureid
ja arendada Soomes misjonilendude teenistust.
Meil on ringiliikuv lennuteemaline näitus.
Viimati olime Lahtis Karisma ostukeskuses.
Hetkel oleme Kannelmäel.
Sedakaudu promome misjonilende ja samuti ka kristlikku usku.
Samuti tahan teha hästi liinilenduri tööd.
Mind ülendati eelmisel kevadel kapteniks.
On tore teha seda tööd toredate kolleegide seltsis.
Kas leidub selliseid noori,
kes on huvitatud selliste lendude tegemisest?
Neid ikka on.
Kui mõelda ainult lenduri tööle,
siis tööturul on nende järele suur vajadus.
Seda nii Soomes, kui ka üle kogu maailma.
Misjonilendurite järele on suur vajadus.
Lenduritele lisaks vajatakse veel mehhaanikuid ja insenere.
Samuti majandusinimesi.
Ka juhtivatele kohtadele on vaja inimesi.
Väljakutsed on suured.
Sel aastal olin ühel misjonilendude värbamisseminaril
Lõuna-Inglismaal.
Mäletan, et eesmärk oli saada 35 lendurit, aga saime 39.
Nii palju võtame sel aastal.
See näitab väga hästi, et väljakutsed on suured,
aga ka seda, et need väljakutsed saab ületatud.
Nüüd on veel minut aega, kus saad öelda,
mida Jumala Vaim su südamele annab.
Tervitus Soome rahvale!
Palju õnnistusi teile.
Uskuge oma unistustesse!
Uskuge seda, et parim on veel ees.
Tasub uskuda paremasse homsesse.
Aitäh Juuso, et tulid siia rääkima!
See on teema, millest siin saates pole keegi kunagi varem rääkinud.
Meil pole veel algteadmisigi selle teema kohta.
See on osa evangeeliumi levitamisest ümber maailma.
Aitäh, õnnistusi ja ohutuid lende! - Aitäh!
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa